Απόφαση του Ευρωπαϊκού Κοινοβουλίου

της 8ης Απριλίου 2003

που κλείνει τους λογαριασμούς σχετικά με την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2001 (Επιτροπή)

(2003/409/ΕΚ, ΕΚΑΧ, Ευρατόμ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

έχοντας υπόψη τον προϋπολογισμό της Ευρωπαϊκής Ένωσης για το οικονομικό έτος 2001,

έχοντας υπόψη το λογαριασμό διαχείρισης, την ανάλυση οικονομικής διαχείρισης και τον ισολογισμό για το οικονομικό έτος 2001 [SEC(2002) 0403 - C5-0239/2002, SEC(2002) 0404 - C5-0240/2002, SEC (2002) 405 - C5-0242/2002, SEC(2002) 0406 - C5-0241/2002, SEC(2002) 1378 C5-0087/2003](1),

έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2001, συνοδευόμενη από τις απαντήσεις των θεσμικών οργάνων (C5-0538/2002)(2), και τις ειδικές εκθέσεις του Ελεγκτικού Συνεδρίου,

έχοντας υπόψη τη δήλωση αξιοπιστίας όσον αφορά την αξιοπιστία των λογαριασμών και τη νομιμότητα και κανονικότητα των υποκείμενων πράξεων, που χορήγησε το Ελεγκτικό Συνέδριο βάσει του άρθρου 248 της συνθήκης ΕΚ (C5-0538/2002),

έχοντας υπόψη τη σύσταση του Συμβουλίου, της 7ης Μαρτίου 2003 (C5-0087/2003),

έχοντας υπόψη τα άρθρα 275 και 276 της συνθήκης ΕΚ, το άρθρο 78ζ της συνθήκης ΕΚΑΧ και τα άρθρα 179α και 18β της συνθήκης ΕΚΑΕ,

έχοντας υπόψη τον δημοσιονομικό κανονισμό της 21ης Δεκεμβρίου 1977, και ιδίως το άρθρο 89, καθώς και τον δημοσιονομικό κανονισμό της 25ης Ιουνίου 2002, και ιδίως τα άρθρα 145 έως 147(3),

έχοντας υπόψη το άρθρο 93 και το παράρτημα V του κανονισμού του,

έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερόμενων επιτροπών (Α5-0109/2003),

A. λαμβάνοντας υπόψη ότι σύμφωνα με το άρθρο 275 της συνθήκης ΕΚ, η ευθύνη για την σύνταξη των λογαριασμών εμπίπτει στην Επιτροπή·

1. επισημαίνει ότι τόσο η ετήσια έκθεση 2000(4) του Ελεγκτικού Συνεδρίου όσο και η απόφαση του Ευρωπαϊκού Κοινοβουλίου της 10ης Απριλίου 2002 σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2000 (Επιτροπή)(5) καταρτίστηκαν έχοντας υπόψη τον ενοποιημένο λογαριασμό διαχείρισης και το δημοσιονομικό ισολογισμό της Ευρωπαϊκής Ένωσης για το οικονομικό έτος 2000 [SEC(2002) 528 - C5-0234/2001, SEC(2001) 529 - C5-0235/2001, SEC(2001) 531 - C5-0236/2001]·

2. επισημαίνει ωστόσο ότι έχει κυκλοφορήσει αναθεωρημένη έκδοση των ίδιων λογαριασμών(6) η οποία ακυρώνει και αντικαθιστά το έγγραφο SEC(2001) 531· επίσης, επισημαίνει ότι τα στοιχεία για το δημοσιονομικό ισολογισμό του 2000 "προσαρμόσθηκαν" στη συνέχεια για δεύτερη φορά όταν έγινε σύγκρισή τους με τα αντίστοιχα στοιχεία για το δημοσιονομικό ισολογισμό του 2001 [SEC(2002) 406, σ. 60-61]·

3. επισημαίνει ότι η Επιτροπή διαβεβαίωσε το Κοινοβούλιο ότι οι λογαριασμοί που διαβιβάσθηκαν στο Κοινοβούλιο ήταν οριστικοί και ότι δεν προτίθετο να τους αναθεωρήσει·

Συμπεράσματα

4. εκφράζει επιφυλάξεις ως προς την αξιοπιστία των κοινοτικών λογαριασμών·

5. εγκρίνει το κλείσιμο των λογαριασμών σε ότι αφορά την εκτέλεση του γενικού προϋπολογισμού για το οικονομικό έτος 2001·

6. αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο και στην Ευρωπαϊκή Τράπεζα Επενδύσεων και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

Ο Γενικός Γραμματέας

Julian Priestley

Ο Πρόεδρος

Pat Cox

(1) ΕΕ C 296 της 28.11.2002.

(2) ΕΕ C 295 της 28.11.2002.

(3) ΕΕ L 248 της 16.9.2002, σ. 1.

(4) ΕΕ C 359 της 15.12.2001.

(5) ΕΕ L 158 της 17.6.2002, σ. 1.

(6) ΕΕ C 370 της 27.12.2001.